stanford-oval/wikipedia huggingface dataset:
Juhani Kirpilä

Vilho Valter Juhani Kirpilä (28. syyskuuta 1931 Helsinki – 3. elokuuta 1988 Helsinki) oli suomalainen lääkäri ja taiteen kerääjä.
Kirpilä syntyi Helsingissä Vilho Kirpilän ja Hilja Saukkosen perheeseen, mutta perhe muutti pian Puolangalle, missä hänen isänsä toimi pitkään kunnanlääkärinä. Kirpilä kirjoitti ylioppilaaksi Oulun lyseosta 1949, opiskeli Helsingissä ja valmistui lääketieteen lisensiaatiksi 1956. Reumatologiaan erikoistunut Kirpilä toimi pitkään Reumaliitossa ja piti yksityisvastaanottoa. Hän kirjoitti monta vuotta Kauneus ja Terveys -lehteen pakinoita nimimerkillä ”Ohimennen”. Niissä hän kertoi oman ammattialansa tapahtumista ja maailmanmatkoistaan erityisesti kulinarismin ja gastronomian näkökulmasta.
Toukokuussa 1967 Kirpilä ehdotti pakinassaan alkoholistien lähettämistä keskitysleireille, mutta totesi, ettei sillä ole hyvää kaikua, vaikka "se tässä tapauksessa olisi mitä käyttökelpoisin". Hän kieltäytyi vastaamasta toimittajien haastattelupyyntöihin lääkärin etiikasta.
Kirpilän taidekokoelma sai alkunsa, kun hän osti 1950-luvun alussa ensimmäisellä palkallaan Maria Wiikin pastellimaalauksen. Vajaassa neljässä vuosikymmenessä hän keräsi kokoelman, joka käsitti töitä 1800-luvun lopulta 1970-luvulle, suurin osa figuratiivisia maalauksia. Lisäksi kokoelma sisältää veistoksia, grafiikkaa, akvarelleja, piirustuksia sekä erän venäläistä posliinia. Kirpilä testamenttasi 534 teosta käsittävän kokoelmansa ja kotinsa Suomen Kulttuurirahastolle. Niistä muodostettiin Helsingissä osoitteessa Pohjoinen Hesperiankatu 7 sijaitseva, yleisölle vuonna 1992 avattu Taidekoti Kirpilä. Sibelius-Akatemialla on taidekodin tiloissa konserttitoimintaa.
Kirpilä toimitti Sisko Motin ja Anna-Marja Oksan kanssa 818-sivuisen matrikkeliteoksen Suomen lääkärit 1962, jonka Suomen lääkäriliitto julkaisi 1963.
Aiheesta muualla

Juhani Kirpilä Kansallisbiografiassa (Viitattu 13.9.2017)
Juha Inovaara

Juha Inovaara on suomalainen Lahdessa asuva kirjailija, joka julkaisi esikoisteoksensa huhtikuussa 2015.
Inovaara, joka työskentee nykyään tietoturva-alan yrityksen myynnissä partnerina, on koulutukseltaan metsätalousinsinööri ja toimi aiemmin metsäalalla. Hän vietti lapsuutensa Rengossa ja nuoruutensa Hämeenlinnassa. Myllylahden kustantama Inovaaran esikoisteos Männyn takaa  kuvaa fiktiivisen tarinan avulla nuoren miehen polkua metsäalalle ja puunhankintatehtäviin.
Inovaaran toinen kirja, Honkametsän huminaa, julkaistiin vuonna 2017. Kirja on suora jatko-osa ensimmäiselle romaanille. Se kuvaa metsätoimihenkilön työtä ja puunhankinnassa tapahtunutta suurta kehitystä 1990-luvun alkuvuosina.
Trilogian kolmas osa julkaistaan vuoden 2019 loppupuolella.
Teokset

Männyn takaa. Myllylahti, 2015
Honkametsän huminaa. Myllylahti, 2017
Aiheesta muualla

Männyn takaa -kirjan arvostelu Etelä-Suomen Sanomissa 7.6.2015 (Viitattu 17.10.2015)
Piia Kunnas 2015. Metsän mies myy tietoturvaa. Myynti & Markkinointi, 3/15, ss. 14-17 (Viitattu 17.10.2015)
Judon Euroopan-mestaruuskilpailut 2017

Judon Euroopan-mestaruuskilpailut 2017 järjestettiin Torwar Arenalla, Varsovassa, Puolassa 20.–23. huhtikuuta 2017.  Kilpailujen ohjelmassa oli seitsemän henkilökohtaista painoluokkaa miehille ja naisille sekä joukkuekilpailut..
Mitalistit

Lähde: European Judo Union
Mitalistit > Miehet

| 0 | 1 | 2 | 3 |
| --- | --- | --- | --- |
| Sarja | Kultaa | Hopeaa | Pronssia |
| –60 kg |  Robert Mšvidobadze |  Janislav Gertšev |  Orxan Səfərov  Francisco Garrigos |
| –66 kg |  Heorhi Zantaraja |  Adrian Gomboc |  Nijat Šikalizade  Matej Poliak |
| –73 kg |  Hidayat Heydarov |  Musa Moguškov |  Rüstəm Orucov  Tommy Macias |
| –81 kg |  Alan Hubetsov |  Dominic Ressel |  Aslan Lappinagov  Dominik Družeta |
| –90 kg |  Aleksandar Kukolj |  Axel Clerget |  Beka Gviniašvili  Huseii Halmurzajev |
| –100 kg |  Elxan Məmmədov |  Cyrille Maret |  Kirill Denisov  Kazbek Zankišijev |
| +100 kg |  Guram Tušišvili |  Adam Okruašvili |  Lukáš Krpálek  Roy Meyer |
| Joukkuekilpailu |  Georgia Laša Giunašvili Važa Margvelašvili Laša Šavdatuašvili Phridon Gigani Zebeda Rekhviašvili Ambako Avaliani Beka Gviniašvili Ushangi Margiani Guram Tušišvili Adam Okruašvili |  Venäjä Anzaur Ardanov Abdula Abdulzhalilov Uali Kuržev Denis Jartsev Denis Kalinin Stanislav Semjonov Magomed Magomedov Huseii Halmurzajev Andrei Volkov Renat Saidov |  Unkari Akos Bartha Csaba Szabo Frigyes Szabo László Csoknyai Gabor Ver Barna Bor Miklos Cirjenics  Ukraina Gevorg H'ašatrian Heorhi Zantaraja Dmytro Kanivets Serhi Drebot Artem Homula Serhi Krivtšatš Kedžkau Njabali Vadym Synyavsky Stanislav Bondarenko Jakiv H'ammo |
Mitalistit > Naiset

| 0 | 1 | 2 | 3 |
| --- | --- | --- | --- |
| Sarja | Kultaa | Hopeaa | Pronssia |
| –48 kg |  Darja Bilodid |  Irina Dolgova |  Monica Ungureanu  Éva Csernoviczki |
| –52 kg |  Majlinda Kelmendi |  Alesja Kuznetsova |  Evelyne Tschopp  Joana Ramos |
| –57 kg |  Priscilla Gneto |  Theresa Stoll |  Nora Gjakova  Helene Receveaux |
| –63 kg |  Tina Trstenjak |  Margaux Pinot |  Alice Schlesinger  Kathrin Unterwurzacher |
| –70 kg |  Sanne Van Dijke |  Giovanna Scoccimarro |  Barbara Matić  Marie-Eve Gahié |
| –78 kg |  Audrey Tcheuméo |  Guusje Steenhuis |  Abigél Joó  Natalie Powell |
| +78 kg |  Marina Slutskaja |  Svitlana Jaromka |  Carolin Weiss  Larisa Cerić |
| Joukkuekilpailu |  Ranska Melanie Clement Amandine Buchard Proscilla Gneto Helene Receveaux Margaux Pinot Marie-Eve Gahié  Sama Hawa Camara Émilie Andéol |  Puola Karolina Pieńkowska Agata Perenc Anna Borowska Julia Kowalczyk Agata Ozdoba Karolina Tałach Katarzyna Kłys Sandra Lickun Beata Pacut Anna Załęczna |  Kroatia Tena Šikić Tihea Topolovec Marijana Mišković-Hasanbegović Maja Blagojević Barbara Matić Ivana Maranić Ivana Sutalo   Saksa Nieke Nordmeyer Sappho Coban Theresa Stoll Martyna Trajdos Nadja Bazynski Giovanna Scoccimarro Szaundra Diedrich Carolin Weiss Anna-Maria Wagner |
Juhana Cajanus

Juhana (Johan) Cajanus nuorempi (27. joulukuuta 1655 Paltamo – 27. kesäkuuta 1681 Turku) oli suomalainen professori ja ensimmäisiä suomenkielisiä virsirunoilijoita. Hän on kirjoittanut muun muassa virren Etkös ole, ihmisparka, aivan arka (nykyisin virsi 612), joka on väkevä runoelma katoavaisuudesta.
Juhana Cajanuksen vanhemmat olivat Paltamon kirkkoherra Juhana Cajanus vanhempi ja hänen toinen puolisonsa Anna Mathesius. Cajanus kävi Kajaanin ja Oulun pedagogioita sekä Uudenkaarlepyyn triviaalikoulua ja pääsi ylioppilaaksi Uppsalassa 1671. Hän valmistui Uppsalan yliopistosta filosofian maisteriksi vuonna 1679.
Cajanus nimitettiin 1680 ylimääräiseksi filosofian professoriksi Turun akatemiaan. Hän oli ehdolla käytännöllisen filosofian professorin virkaan Samuel Gyldenstolpen jälkeen mutta hänet sivuutettiin valinnassa Cartesiuksen filosofian kannattajana. Cajanus sai ylimääräisen filosofian professorin arvonimen mutta hän kuoli jo 27. kesäkuuta 1681, 25-vuotiaana, kesken lupaavan uran. Cajanuksen kerrotaan kirjoittaneen virren Etkö ole, ihmisparka omaksi lohdutuksekseen.
Teoksia

Yxi hengellinen weisu, : josa tämän mailman catowainen meno edespannan, nijn myös cuinga ihminen cuolemata wastan itziäns lohdutta taita. Coconpandu m. Joh. Cajanuxelda. Turusa, Johan L. Wallilda 1683
Aiheesta muualla

Kallinen, Maija: / Cajanus, Johan nuorempi (1655–1681). Kansallisbiografia-verkkojulkaisu (maksullinen).  11.10.2000 (päivitetty 16.10.2007). Helsinki:  Suomalaisen Kirjallisuuden Seura.
Johan Cajanus ylioppilasmatrikkelissa.
John Gerrard Keulemans

John Gerrard Keulemans
Johannes Gerardus Keulemans (8. kesäkuuta 1842 Rotterdam – 29. maaliskuuta 1912 Ilford, Essex) oli alankomaalainen lintutieteilijä ja lintumaalari.
Keulemans osti Afrikasta itselleen maatilan tarkoituksenaan jäädä sinne asumaan, mutta rahojen loppuessa hän joutui palaamaan Eurooppaan. Hermann Schlegel työllisti hänet ja tämän järjestämän rahoituksen turvin hän meni 1864 keräämään lintuja Kap Verdelle ja Länsi-Afrikkaan. Hän palasi 1866 ja muutti sittemmin Englantiin.
Keulemans työskenteli British Museumissa Lontoossa vuodesta 1869. Hän kuvitti muun muassa British Ornithologists' Unionin (BOU) julkaisua The Ibis ja The Proceedings of the Zoological Society julkaisuja. Hän osallistui monien huomattavien lintukirjojen kuvittamiseen, kuten George Ernest Shelleyn Monograph of the Nectarinidae (1876), Walter Lawry Bullerin A History of the Birds of New Zealand (1873), William Vincent Leggen History of the Birds of Ceylon (1880), Daniel Giraud Elliotin Monograph of the Bucerotidae (1887-1892), Richard Bowdler Sharpen Monograph of the Alcedinidae (1868-1871), Henry Seebohmin Monograph of the Turdidae (1902), Osbert Salvinin Biologia Centrali-Americana (1879-1904), Walter Rothschildin The Avifauna of Laysan and the Neighbouring Islands (1893–1900), Rothschildin Extinct Birds (1907) ja Henry Eeles Dresserin History of the Birds of Europe (1871-1896).
Kakapo Bullerin kirjasta A History of the Birds of New Zealand
Eräs hänen viimeisistä suurista teoistaan oli hänen osuutensa yli 100 kuvataulun laatimisessa Frederick Du Cane Godmanin teokseen Monograph of the Petrels (1907-1910). Hän maalasi sittemmin sukupuuttoon kuolleista linnuista muun muassa töyhtöpyykyyhkyn (Microgoura meeki), huian (Heteralocha acutirostris), siivetönruokin (Pinguinus impennis), isovilistäjän (Xenicus lyalli), havaijinkiharapyrstön (Moho nobilis), mauinkiharapyrstön (Moho bishopi), guadalupenkeijun (Oceanodroma macrodactyla) ja kirkupöllön (Sceloglaux albifacies).
Keulemans oli kahdesti naimisissa ja hänellä oli yhteensä joko 9 tai 14 lasta. Ensimmäisen avioliittonsa hän solmi 1867 Engelina Johanna Spoorin kanssa. Tämän kuoltua 1876 hän avioitui Lontoossa 1878 Irin Arabella Mileyn kanssa.
Keulemans nimesi ja kuvaili linnuista kapverdenkerttusen.
John George Children

John George Children. Benjamin Rawlinson Faulknerin maalaama muotokuva vuodelta 1826.
John George Children (18. toukokuuta 1777 – 1. tammikuuta 1852 Halstead, Kent) oli brittiläinen kemisti, mineralogi ja eläintieteilijä.
Children opiskeli Queens’ Collegessa Cambridgessa. Vuonna 1822 hän työskenteli kirjastonhoitajana British Museumin muinaisesineiden osastolla, kun hänet osoitettiin luonnonhistoriallisen osaston apulaisintendentin virkaan William Elford Leachin jälkeen. Valinta oli kiistanalainen, sillä Children ei ollut niin pätevä virkaan kuin toinen ehdokas, William Swainson. Kun luonnonhistoriallinen osasto jaettiin vuonna 1837 kolmeen osastoon, Childrenistä tuli eläintieteen osaston intendentti. Hän vetäytyi eläkkeelle 1840 ja hänen seuraajakseen nimettiin John Edward Gray.
Children pääsi Royal Societyn jäseneksi vuonna 1807 ja hän toimi seuran sihteerinä 1826 ja 1830–1837. Vuonna 1833 hän oli perustamassa Lontoon kuninkaallista hyönteistieteellistä seuraa (Royal Entomological Society of London).
Hänen tyttärensä Anna Atkins oli kasvitieteilijä.
Children nimesi linnuista muun muassa hietikkofrankoliinin (Pternistis clappertoni, nykyisin Francolinus clappertoni). Hänen kunniakseen on nimetty pytonlaji (Antaresia childreni) ja mineraali (childreniitti).
Juan Carlos Maccarone

Juan Carlos Maccarone (19. lokakuuta 1940 Buenos Aires – 29. maaliskuuta 2015) oli argentiinalainen roomalaiskatolinen piispa. Hänet vihittiin papiksi 17. joulukuuta 1968 ja nimitettiin Lomas de Zamoran hiippakunnan vihkipiispaksi sekä Maurianan titulaaripiispaksi 30. tammikuuta 1993. Piispaksi vihkiminen seurasi 21. huhtikuuta. Pääkonsekraattorina toimi Desiderio Elso Collino, jota avustivat Héctor Gabino Romero ja José María Arancedo.
Maccarone sai 3. heinäkuuta 1996 nimityksen Chascomúsin hiippakunnan piispaksi, ja hänet asetettiin tähän virkaan 24. syyskuuta. Hänet nimitettiin 18. helmikuuta ja asetettiin 29. toukokuuta 1999 Santiago del Esteron hiippakunnan piispaksi, jona hän toimi, kunnes erosi 19. elokuuta 2005. Maccaronen tiedotettiin olleen epäsopiva tehtäväänsä sairauden tai muun vakavan syyn takia. Clarín-lehti kertoi eron syynä olleen videon, joka sisälsi epäilyttäviä kuvia Maccaronesta 23-vuotiaan miehen seurassa. Kirkon sisältä esitettiin epäilyjä Maccaronen vastaisesta poliittisesta juonesta; Maccarone oli usein kritisoinut paikallisia viranomaisia ja toiminut köyhien puolestapuhujana.
Juha Saario

| Henkilötiedot |
| --- | --- | --- | --- |
Syntymäaika: 24. kesäkuuta 1981 (ikä 43)
Syntymäpaikka: Tornio, Suomi
Pelipaikka: hyökkäävä keskikenttäpelaaja
Pituus: 181 cm
Junioriseurat
1993–1998: KePS
Seurat
| Vuodet | Seura | O | (M) |
| 1997–1998 | KePS | 1 | (0) |
| 1999–2006 | TP-47 | 157 | (24) |
| 2005 | → OLS (laina) | 6 | (0) |
| 2007 | OLS | 15 | (1) |
| 2008 | TP-47 | 5 | (0) |
| Yhteensä | Yhteensä | 184 | (25) |
Maajoukkue
| 2002 | Suomi U21 | 2 | (0) |
 Seurajoukkueuran tilastot kattavat vain kansalliset sarjat.
Juha Saario (s. 24. kesäkuuta 1981 Tornio) on entinen suomalainen jalkapalloilija. Hän oli pelipaikaltaan hyökkäävä keskikenttäpelaaja.
Saario on Kemin Palloseuran kasvatti. Hän debytoi seuran edustusjoukkueessa Kakkosessa kaudella 1997. Saario siirtyi 17-vuotiaana Tornion Palloon. Hän edusti seuraa yhtäjaksoisesti kahdeksan kauden ajan ja oli mukana nostamassa joukkuetta aina Kakkosesta Veikkausliigaan asti. Tehokkaimpana vuonnaan Saario teki Ykkösessä 11 maalia 26 ottelussa.
Ensimmäisellä kaudellaan Veikkausliigassa Saarion paikka vaihteli avauskokoonpanon ja vaihtopelaajan välillä. Vuonna 2005 hän kärsi polvivammasta ja haki pelituntumaa Ykkösessä pelanneesta Oulun Luistinseurasta alkukauden lainasopimuksella. Pääsarjatasolla Saario pelasi kahden kauden aikana yhteensä 31 ottelua ja teki kaksi maalia.
Kaudeksi 2007 Saario siirtyi Kakkosen OLS:iin. Hän palasi vielä TP-47:n riveihin 2008, mutta pelasi vain viidessä ottelussa ennen vakavaa loukkaantumistaan. Saario lopetti uransa kauden päätteeksi 27-vuotiaana.
Vuonna 2002 Saario pelasi kaksi ottelua alle 21-vuotiaiden maajoukkueessa.
Judon Euroopan-mestaruuskilpailut 2012

Judon Euroopan-mestaruuskilpailut 2012 olivat järjestyksessään 61. judon Euroopan-mestaruuskilpailut. Ne käytiin Traktor Arenalla Tšeljabinskissä, Venäjällä 26.–29. huhtikuuta 2012. Kilpailujen ohjelmassa oli seitsemän painoluokkaa ja joukkuekilpailu sekä miehille että naisille.
Mitalistit

Lähde: eurojudo2012.ru
Mitalistit > Miehet

| 0 | 1 | 2 | 3 |
| --- | --- | --- | --- |
| Sarja | Kultaa | Hopeaa | Pronssia |
| –60 kg | Beslan Mudranov  Venäjä | Hovhannes Davtjan  Armenia | Jeroen Mooren  Alankomaat Amiran Papinašvili  Georgia |
| –66 kg | Alim Gadanov  Venäjä | Tomasz Kowalski  Puola | Rok Drakšič  Slovenia Laša Šavdatuašvili  Georgia |
| –73 kg | Ugo Legrand  Ranska | Volodymyr Soroka  Ukraina | Dex Elmont  Alankomaat Iosef Palelašvili  Israel |
| –81 kg | Siražudin Magomedov  Venäjä | Murat Habaširov  Venäjä | Joachim Bottieau  Belgia Konstantins Ovšinnikovs  Latvia |
| –90 kg | Varlam Liparteliani  Georgia | Grigori Sulemin  Venäjä | Andrei Kazusenok  Valko-Venäjä Christophe Lambert  Saksa |
| –100 kg | Ariel Zeevi  Israel | Levan Žoržoliani  Georgia | Elmar Gasimov  Azerbaidžan Zafar Mahmadov  Venäjä |
| +100 kg | Aleksandr Mihailin  Venäjä | Barna Bor  Unkari | Marius Paškevičius  Liettua Janusz Wojnarowicz  Puola |
| Joukkuekilpailu |  Georgia |  Venäjä |  Puola  Ukraina |
Mitalistit > Naiset

| 0 | 1 | 2 | 3 |
| --- | --- | --- | --- |
| Sarja | Kultaa | Hopeaa | Pronssia |
| –48 kg | Alina Alexandra Dumitru  Romania | Charline Van Snick  Belgia | Éva Csernoviczki  Unkari Laetitia Payet  Ranska |
| –52 kg | Andreea Stefania Chitu  Romania | Natalja Kuzjutina  Venäjä | Mareen Kraeh  Saksa Romy Tarangul  Saksa |
| –57 kg | Telma Monteiro  Portugali | Ioulietta Boukouvala  Kreikka | Automne Pavia  Ranska Miryam Roper  Saksa |
| –63 kg | Gévrise Émane  Ranska | Yarden Gerbi  Israel | Clarisse Agbegnenou  Ranska Alice Schlesinger  Israel |
| –70 kg | Edith Bosch  Alankomaat | Katarzyna Klys  Puola | Juliane Robra  Sveitsi Rasa Sraka  Slovenia |
| –78 kg | Abigél Joó  Unkari | Audrey Tcheumeo  Ranska | Maryna Pryštšepa  Ukraina Anamari Velenšek  Slovenia |
| +78 kg | Jelena Ivaštšenko  Venäjä | Lucija Polavder  Slovenia | Karina Bryant  Yhdistynyt kuningaskunta Belkis Zehra Kaya  Turkki |
| Joukkuekilpailu |  Venäjä |  Ranska |  Saksa  Turkki |
Jevnaker

Jevnaker on Norjan kunta Akershusin läänissä. Se rajoittuu pohjoisessa Graniin, idässä Lunneriin ja lännessä Ringerikeen.
Kunnan hallintokeskus on Jevnakerin taajama, jossa asuu kolme neljäsosaa kunnan väestöstä. Asukasluku on tasaisessa kasvussa. Vuoden 2023 alussa kunnassa oli 6 990 asukasta.
Kuvia

Katunäkymää Jevnakerin keskustassa.
Hadeland Glassverk on Norjan vanhimpia toiminnassa olevia lasitehtaita.
Jevnakerin kirkko
Tunnettuja henkilöitä

Gry Larsen (s. 1975), poliitikko
Aiheesta muualla

Kuvia tai muita tiedostoja aiheesta Jevnaker Wikimedia Commonsissa
Akershusin läänin kunnat
Asker
Aurskog-Høland
Bærum
Eidsvoll
Enebakk
Frogn
Gjerdrum
Hurdal
Jevnaker
Lillestrøm
Lunner
Lørenskog
Nannestad
Nes
Nesodden
Nittedal
Nordre Follo
Rælingen
Ullensaker
Vestby
Ås
Juan Carlos Romanín

Juan Carlos Romanín (s. 4. marraskuuta 1954 Sarandi) on argentiinalainen roomalaiskatolinen piispa. Hän liittyi salesiaaneihin 21. joulukuuta 1978 ja sai pappisvihkimyksensä 24. lokakuuta 1981. Hänet nimitettiin Río Gallegosin piispaksi 25. lokakuuta 2005, ja piispaksi vihkiminen seurasi 17. joulukuuta. Pääkonsekraattorina toimi Agustín Roberto Radrizzani, jota avustivat Esteban María Laxague ja Alejandro Antonio Buccolini.
Romanín erosi tehtävistään hiippakuntansa johdossa 18. huhtikuuta 2012 terveyssyistä. Hän puolusti piispana toimiessaan työläisten oikeuksia.
Kun oikeusistuin Buenos Airesissa hyväksyi samaa sukupuolta olevien avioliiton marraskuussa 2009, Romanín nimitti päätöstä hyökkäykseksi ihmislajin säilymistä vastaan.
Jussi Mäkelä

Juha Matti Tapio ”Jussi” Mäkelä (s. 14. maaliskuuta 1956 Tampere) on suomalainen elokuvaneuvos ja kauppatieteiden maisteri. Hän toimii The Walt Disney Company Nordicin toimitusjohtajana.
Jussi Mäkelä aloitti uransa perheyhtiö Kinostossa ja oli perustamassa Jukka Mäkelän ja Markku Koistisen kanssa vuonna 1986 nykyistä Finnkinoa. 1990-luvulla Disney perusti haarakonttorin Suomeen, ja Mäkelä aloitti uudessa yhtiössä toimitusjohtajana.
Jussi Mäkelälle myönnettiin elokuvaneuvoksen arvonimi joulukuussa 2015. Edellisen kerran arvonimi myönnettiin vuonna 2002 tuottaja-toimitusjohtaja Jukka Mäkelälle, Jussi Mäkelän serkulle. Mäkelälle myönnettiin elokuva-alan kultainen ansiomerkki vuonna 2007.
Mäkelä kilpaili ammunnassa 1970- ja 1980-luvuilla. Los Angelesin olympialaisissa 1984 hän sijoittui skeet-ammunnassa 36:nneksi. MM-kilpailuissa hän sijoittui kymmenenneksi vuonna 1977 ja EM-kilpailuissa hän oli 13:s vuonna 1981 ja 18:s vuonna 1984. Hänen isänsä Tuukka Mäkelä oli myös ampuja ja elokuva-alan toimija.
Judon Euroopan-mestaruuskilpailut 2013

Judon Euroopan-mestaruuskilpailut 2013 olivat järjestyksessään 62. judon Euroopan-mestaruuskilpailut. Ne käytiin Budapestissa, Unkarissa 25.–28. huhtikuuta 2013. Kilpailujen ohjelmassa oli seitsemän painoluokkaa ja joukkuekilpailu sekä miehille että naisille.
Mitalistit > Miehet

| 0 | 1 | 2 | 3 |
| --- | --- | --- | --- |
| Sarja | Kultaa | Hopeaa | Pronssia |
| –60 kg |  Amiran Papinašvili |  Ludovic Chammartin |  Tommy Arshansky  Ashley McKenzie |
| –66 kg |  Laša Šavdatuašvili |  Kamal Han-Magomedov |  Dimitri Dragin  David Larose |
| –73 kg |  Rok Drakšič |  Nugzar Tatalašvili |  Pierre Duprat  Zebeda Rekhviašvili |
| –81 kg |  Avtandil Tšrikišvili |  Tomislav Marijanović |  Joachim Bottieau  Loïc Pietri |
| –90 kg |  Kirill Denisov |  Varlam Liparteliani |  Karolis Bauža  Kirill Voprosov |
| –100 kg |  Lukáš Krpálek |  Henk Grol |  Jevgeņijs Borodavko  Cyrille Maret |
| +100 kg |  Teddy Riner |  Adam Okruašvili |  Jean-Sébastien Bonvoisin  Barna Bor |
| Joukkuekilpailu |  Georgia Varlam Liparteliani Adam Okruašvili Zebeda Rekhviašvili Laša Šavdatuašvili Nugzar Tatalašvili Avtandil Tšrikišvili |  Venäjä Siražudin Magomedov Musa Moguškov Magomed Nažmudinov Zelimhan Ozdojev Mihail Puljajev Renat Saidov Grigori Sulemin |  Saksa Sven Maresch Marc Odenthal René Schneider Sebastian Seidl Robert Zimmermann Ukraina Artem Blošenko Serhi Drebot Vitali Dudtšyk Hevorh Hevorhjan Dmytro Lutšyn Kedžau Njabali Stanislav Retynskyi Heorhi Zantaraja |
Mitalistit > Naiset

| 0 | 1 | 2 | 3 |
| --- | --- | --- | --- |
| Sarja | Kultaa | Hopeaa | Pronssia |
| –48 kg |  Éva Csernoviczki |  Charline Van Snick |  Laëtitia Payet  Ebru Şahin |
| –52 kg |  Natalja Kuzjutina |  Andreea Chițu |  Laura Gómez Ropiñón  Majlinda Kelmendi |
| –57 kg |  Automne Pavia |  Sabrina Filzmoser |  Telma Monteiro  Irina Zabludina |
| –63 kg |  Clarisse Agbegnenou |  Marta Labazina |  Yarden Gerbi  Tina Trstenjak |
| –70 kg |  Kim Polling |  Linda Bolder |  Bernadette Graf  Laura Vargas Koch |
| –78 kg |  Lucie Louette |  Anamari Velenšek |  Abigél Joó  Marhinde Verkerk |
| +78 kg |  Lucija Polavder |  Émilie Andéol |  Belkıs Zehra Kaya  Iryna Kindzerska |
| Joukkuekilpailu |  Alankomaat Linda Bolder Edith Bosch Birgit Ente Anicka van Emden Sanne Verhagen Marhinde Verkerk |  Ranska Clarisse Agbegnenou Émilie Andéol Priscilla Gneto Lucie Louette Automne Pavia Fanny Estelle Posvite |  Saksa Sappho Çoban Mareen Kräh Luise Malzahn Miryam Roper Martyna Trajdos Laura Vargas Koch Venäjä Anastasija Beloivanova Jekaterina Denisenkova Anastasija Dmitrijeva Margarita Gurtsijeva Marta Labazina Anaid Mhitarjan Julija Ryžova Jekaterina Valkova Irina Zabludina |
Mitalitaulukko

Isäntämaa
| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1 |  Georgia | 4 | 3 | 1 | 8 |
| 2 |  Ranska | 4 | 2 | 7 | 13 |
| 3 |  Venäjä | 2 | 3 | 3 | 8 |
| 4 |  Alankomaat | 2 | 2 | 1 | 5 |
| 5 |  Slovenia | 2 | 1 | 1 | 4 |
| 6 |  Unkari | 1 | 0 | 2 | 3 |
| 7 |  Tšekki | 1 | 0 | 0 | 1 |
| 8 |  Belgia | 0 | 1 | 1 | 2 |
| 8 |  Itävalta | 0 | 1 | 1 | 2 |
| 10 |  Kroatia | 0 | 1 | 0 | 1 |
| 10 |  Romania | 0 | 1 | 0 | 1 |
| 10 |  Sveitsi | 0 | 1 | 0 | 1 |
| 13 |  Saksa | 0 | 0 | 3 | 3 |
| 14 |  Israel | 0 | 0 | 2 | 2 |
| 14 |  Turkki | 0 | 0 | 2 | 2 |
| 14 |  Ukraina | 0 | 0 | 2 | 2 |
| 17 |  Espanja | 0 | 0 | 1 | 1 |
| 17 |  Iso-Britannia | 0 | 0 | 1 | 1 |
| 17 | IJF | 0 | 0 | 1 | 1 |
| 17 |  Latvia | 0 | 0 | 1 | 1 |
| 17 |  Liettua | 0 | 0 | 1 | 1 |
| 17 |  Portugali | 0 | 0 | 1 | 1 |
| Yhteensä | Yhteensä | 16 | 16 | 32 | 64 |
Johnny Rapid

| Johnny Rapid> Henkilötiedot |
| --- | --- |
Syntynyt: 26. elokuuta 1992 
Aiheesta muualla
johnnyrapid.com
IMDb
Johnny Rapid (oik. Hylan Anthony Taylor; s. 24. elokuuta 1992 Conyers, Georgia, Yhdysvallat) on yhdysvaltalainen aikuisviihdenäyttelijä.
Ura

Rapid aloitti uransa vuonna 2011 ollessaan 19-vuotias, ja vuoteen 2016 mennessä hän oli esiintynyt yhteensä 150 eri kohtauksessa. Hän kuvaa ainoastaan homopornoa, ja hänen työnantajansa on men.com. Rapid tunnetaan sekä todella dominoivista että erittäin alistuvista rooleistaan.
Näyttelijä sai julkisuutta vuonna 2015, kun men.com tarjosi Justin Bieberille kahta miljoonaa dollaria kohtauksesta Rapidin kanssa.
Aikuisviihde-elokuvien lisäksi Rapid on esiintynyt dokumenteissa I Am A Porn Star (2013) ja Outspoken (2013).
Yksityiselämä

Rapid identifioituu biseksuaaliksi, mutta hän on kertonut pitävänsä enemmän naisista. Hän on ollut naimisissa Angie Lynn Blankenfieldin kanssa vuodesta 2010, ja parilla on yksi lapsi. Vapaa-ajallaan Rapid harrastaa painia ja autojen rukkausta.
Vuonna 2015 Rapid pidätettiin vaimonsa pahoinpitelystä epäiltynä. Pink Newsin mukaan parinvaihtoa harrastava pariskunta oli tavannut keilahallilla itseään 18-vuotiaaksi väittäneen tytön. Kun tytön oikea ikä, 14 vuotta, oli paljastunut, Rapid oli käynyt Blankenfieldin kimppuun tämän kieltäydyttyä ryhmäseksistä.